#พีพีกฤษฏ์ #คนไทยคนแรก ได้รับเลือกเป็นหนึ่งในคนดัง มีภาพสกรีนบนเสื้อ #Balenciaga

เรียกว่าไม่ธรรมดาสำหรับ “พีพี กฤษฏ์ อำนวยเดชกร” เจ้าของตำแหน่งแบรนด์แอมบาสเดอร์ของแบรนด์หรู “Balenciaga” เพราะในคอลเลกชัน Fall 2025 ที่ออกมาล่าสุดของแบรนด์ มีภาพของ “พีพี” สกรีนอยู่บนเสื้อกล้ามด้วย และไม่ใช่แค่นั้นแต่ยังมีเสื้ออีกหลายตัวที่มีใบหน้าของคนดังสกรีนอยู่ เช่น คิม คาร์ดาเชียน, มิเชล โหย่ว และ นิโคล คิดแมน ที่สำคัญก่อนหน้านี้ยังไม่เคยมีเซเลบริตี้ชาวไทยคนไหนได้มีภาพอยู่บนสินค้าของแบรนด์มาก่อน

คอลเลกชันดังกล่าวถูกออกแบบมาเพื่อให้ใช้งานได้จริงในชีวิตประจำวัน แต่จุดเด่นที่ใครหลายคนให้ความสนใจก็คือ เสื้อยืดที่มีต้นแบบมาจากเสื้อที่เหล่าแฟนคลับของนักแสดงและศิลปินชอบทำใส่กันเอง ทางแบรนด์จึงนำใบหน้าของเซเลบริตี้ที่ร่วมงานกับแบรนด์มาสกรีนลงบนเสื้อยืดทั้งแบบแขนสั้นและแขนกุด

การนำภาพเซเลบริตี้เหล่านี้มาสกรีนบนเสื้ออาจจะไม่ได้ขายได้เฉพาะบรรดาแฟนคลับของพวกเขาเท่านั้น แต่แฟนๆ ของ Balenciaga ที่สนใจก็อาจจะซื้อไปใส่ด้วยเช่นกัน จึงอาจเรียกได้ว่าเป็นการโปรโมตทั้ง “คนดัง” และ “แบรนด์” ไปพร้อมๆ กัน

สำหรับคอลเลกชันนี้เผยแพร่อย่างเป็นทางการบนอินสตาแกรมของแบรนด์ และอินสตาแกรมของครีเอทีฟไดเรกเตอร์ของแบรนด์ (Demna Gvasalia) เมื่อวันที่ 2 ธ.ค. ที่ผ่านมา มีด้วยกันทั้งหมด 58 ลุค และเป็นการถ่ายด้วยโทรศัพท์มือถือทั้งหมด

#กรุงเทพธุรกิจ #InsightForOpportunities
#พีพีกฤษฏ์ #คนไทยคนแรก #Balenciaga